Zastava Arube
Zastava Arube je usvojena 18. marta 1976. godine. Dizajn se sastoji od od polja svijetlo plave boje (koja se naziva Larkspur ili U.N. plava), dvije uske paralelno-horozontalne žute trake u donjem dijelu zastave i crvene četvorokrake zvijezde sa bijelim obodom u gornjem lijevom dijelu. Dizajn ima višestruko značenje: Plavo polje predstavlja nebo, more, mir, nadu, budućnost Arube i njihovu povezanost sa svojom prošlošću. Dvije uske trake "nagoveštavaju status aparte". Jedna traka predstavlja kretanje turista ka sunčanoj Arubi, dok druga simbolizuje industriju (zlato i nafta). Također, pored sunca, zlata i bogatstva, žuta traka predstavlja i vanglo cvijeće. Zvijezda ima naročito kompleksno značenje: Jako je neuobičajena četvorokraka zvijezda na državnim obilježjima. U ovom slučaju predstavlja 4 strane svijeta, što ukazuje na dosta kompleksno porijeklo naroda Arube. A s obzirom na to da se na Arubi koriste 4 glavna jezika: papiamento, španski, engleski i holandski, može se i tu pronaći simbolika. Zvijezda predstavlja i samo ostrvo: zemlja je dosta često crvena i ograđena bijelim plažama i plavim morem. Crveno također ima značenje krvi koju su Arubanci prolili tokom rata, kao i Indijanaca domorodaca i patriotske ljubavi. Bijelo znači čistotu i iskrenost. Na Arubi je 18. mart državni praznik, poznat kao Dan Zastave.